da da da nb da da da da da nb nb da da nb da ceb sv nb da da sv sv sv nb da ceb sv nb da da sv sv sv nb da ceb sv nb da da sv sv sv nb da da ceb sv nb da da sv sv nb da da sv sv nb da da sv sv sv nb da ceb sv nb da da sv sv sv nb da ceb sv nb da da sv sv sv da da sv da da da en en da pl da en da fr en en da da da da da da da da da da da fr da da da da de da da da da da cs da da da da da en da da da da da de da cs da da cs cs cs da da de da cs da cs cs da da da da cs da de es cs da da da cs da de cs cs cs de de de cs da da da cs da de da da cs da da de en da da da en da da da da cs da da en da da da da en nl en nl su nb da da nl da da nb da nl da it da da da da da da nb nb da da de da da da da de da cs da da da da cs da de cs da cs da da cs cs da da da cs da da cs cs cs da da cs cs da da da en de da cs cs cs da de cs cs da da da en de da cs cs cs da da cs cs da da da cs da da cs da da da de cs cs da da da cs da da cs da cs da
Livet på Vestegnen: Bog nr. 16 - en klassiker
onsdag den 17. august 2016
Egentlig er det lidt underligt, at jeg med en bachelor i engelsk (og som følge deraf rigtig meget læsning af litteratur og i særdeleshed klassikere), at jeg så ikke har læst "To kill a mockingbird" af Harper Lee.
For jeg læste en del på studiet og i fritiden af både britiske og amerikanske klassikere. Har f.eks pløjet mig igennem Mark Twain, Hemingway, Austen og Scott Fitzgerald for bare at nævne nogle. Dog hørte det meste af det vi læste til den ældre del af klassikerne og nok derfor ikke denne.
Så nu har jeg altså fået den læst. Endda på originalsproget - og det var godt, for der var mange slang-udtryk og amerikanske finurligheder i deres talesprog. Jeg havde måske lidt høje forventninger til bogen, men den var for mig ikke noget særligt. Den er god og den giver et godt tidsbillede, set med et barns øjne, men meget af historien stikker i flere retninger og bliver ikke rigtig samlet op på.
Jeg ved ikke rigtig, om det er en bog, jeg vil anbefale. Hvis man er til klassikere, så har man nok allerede læst den og jeg tænker, at tiden i dag er meget anderledes end da den udkom. Så det har selvfølgelig også en del betydning. Så konklusionen må være, at det er en god bog.
Jeg har allerede læst bog nr. 17 også, så der kommer et indlæg snart om den. Nu er jeg sikker på, at jeg når de #25booksin2016
Indsendt af Birgitte B kl. 16.41
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed
Mette17. august 2016 kl. 17.30
Har hørt om bogen men ikke læst den:) Det vil jeg overveje om jeg skal. Er i gang med en go' krimi i øjeblikket og nyder den:o)
Birgitte B18. august 2016 kl. 13.52
@Mette - den er lidt lang til tider, men god. Glæder mig til at høre om din krimi. Kh. Birgitte
www.skøreliv.dk17. august 2016 kl. 18.13
Jeg har længe tænkt jeg skulle ha' læst den bog, særligt efter jeg læste 'Niceville'. Nu ved jeg ikke helt, om jeg skal alligevel...?
Birgitte B18. august 2016 kl. 14.02
@Skøreliv - Jeg har også læst Niceville og den synes jeg var god. Prøv den, den er meget op af samme 'boldgade'. Desuden skal du prøve at læse Fødselsdagsgaven af Sue Monk Kidd. Den er også god. Kh. Birgitte
Christina17. august 2016 kl. 22.01
Har endnu ikke læst den, min far har læst den. Jeg skal nok også på et tidspunkt, overvejer at det skal være på originalsproget.
Birgitte B18. august 2016 kl. 14.03
@Christina - jeg tror godt, du vil kunne lide den. Jeg er jo mest til originalsprog, når det kommer til klassikere. kh. Birgitte
Fruen i Midten17. august 2016 kl. 22.05
Den bog ææælsker jeg altså bare :-) Jeg synes, den er både gribende nuttet og hjerteskærende forfærdelig. Nuttet pga barneperspektivet. Forfærdelig når man læser om de voldsomme raceforskelle. Jeg læste den også på engelsk, og du har ret; det er faktisk nærmest et must (har du læst Steinbeck?) for at få nuancerne med.
Men jeg har ikke læst efterfølgeren endnu. Du ved, det der med om to'eren også holder.
Birgitte B18. august 2016 kl. 14.04
@Fruen - nuttet? det synes jeg slet ikke ;-) men forfriskende at det er et barneperspektiv. Jeg har ikke læst Steinbeck. Skal det være en speciel titel? Min mor var ikke fan af toeren og har læst flere halvlunkne anmeldelser af den. Kh. Birgitte
Fruen i Midten18. august 2016 kl. 15.05
Jo, jeg synes, den lille Scout er nuttet :-) Nej, ikke nogen speciel Steinbeck-titel, men de er også alle skrevet på dialekt, og da jeg læste den første (som for mit vedkommende var Te Grapes of Wrath), gik der nok 50 sider, før jeg kunne læse flydende og ikke sad og tænkte 'hvad siger de? hvad siger de?'. Derefter gik det fint, men jeg kunne ikke lade være med at tænke på, hvad en oversætter gør. Det nytter jo ikke at skrive på jysk?!
Birgitte B18. august 2016 kl. 17.04
@Fruen - nej, det er ikke et nemt job at være oversætter og jeg sidder nogle gange med følelsen af, at det er en virkelig dårlig én af slagsen... Meget af dybden og charmen ved en bog kan forsvinde ved en dårlig oversættelse.
betteskov18. august 2016 kl. 08.22
Jeg var nok lidt mere vild med den bog end dig, men jeg læste den også i Alabama, hvilket giver lidt ekstra umph til oplevelsen :-D Selv i dagens Deep South er historien lidt kontroversiel, og Finch er virkelig modig at han handler som han gør! Men enig i, at plottet ikke er nær så stramt som i mange af dagens YA bøger... Til gengæld kan du sagtens springe "Go set a watchman" over - den er ikke nær så god, og skulle efter min mening ikke have været udgivet!
Birgitte B18. august 2016 kl. 14.05
@Betteskov - Jeg har parkeret 'watchman' efter min mor havde læst den ;-) og ja, helt sikkert at stemningen med at sidde midt i det hjælper. Kh. Birgitte
Rikke18. august 2016 kl. 10.19
Jeg har heller ikke læst den, og tror nu også jeg springer den over :)
Birgitte B18. august 2016 kl. 14.06
@Rikke - bøger skal også kun læses af lyst (medmindre det er til studie) ;-) kh. Birgitte
Giv mig dine tanker...
Nyere indlæg Ældre indlæg Start
Abonner på: Kommentarer til indlægget (Atom)
Jeg skriver tanker fra 2605 - vestegnens berømte smørhul. Her jongleres stort og småt. Jeg er 46 år og elsker min mand, mine drenge, mad og bøger. Jeg går op i mode, dullegrej, den almindelige hverdag, retfærdighed og plads til alle. Ellers er jeg helt (u)almindelig... Du kan kontakte mig på bbr2605@gmail.com
Vis hele min profil
Følg mig via Bloglovin
Følg mig på Instagram
Fiftyfabulous Knits, episode 46
beautyspace.dk - Skønhedsblog - Beauty Blog - Anette Kristine Poulsen
3 du skal kende, 1 ingen vil savne
Det burde være forbudt
Galway, Nationalparken Te Burren og besøg ved Cliffs of Moher
Cirkus Melbollis' farvestrålende hverdag
Lidt om at tiden gik...
Hvad gør vi egentligt?
Læst, set og lyttet #1
Føler mig ikke klar…
DETTE RESULTAT HAVDE JEG IKKE DRØMT OM!
Vis 5 Vis alle
Leder du efter noget?
Bog nr. 18 er en stor anbefaling
Status siden sidst og noget om lokal stolthed
Bog nr. 17 - en krimi over standard
Kage-bage og weekend forude
Bog nr. 16 - en klassiker
Pendlerliv, kolde fødder og snart weekend
Dansk sommer og hverdag
Bog nr. 15 - feriebog
Her på Mallorca, del 2
Fantastisk A/S tema. Temadesign af Jason Morrow. Leveret af Blogger.